Svjetsko prvenstvo u snukeru 2014.

**[[Svjetsko prvenstvo u snukeru|Svjetsko prvenstvo]] u [[snuker]]u 2014.** održano je od 19. aprila do 5. maja u *[[Crucible Theatre]]u* u Sheffieldu. To je bilo njegovo 77. izdanje i posljednji rangirni turnir u sezoni 2013/2014. Ovo je prvi put da je *[[Dafabet]]* bio sponzor prvenstva.

U finalu je Mark Selby savladao branioca titule, Ronnieja O'Sullivana (kome je ovo bilo treće finale zaredom), rezultatom 18–14 i tako došao do svoje prve titule svjetskog prvaka u karijeri i četvrte rangirne titule ukupno. Ovim uspjehom postao je i deveti igrač s osvojenom trostrukom krunom (osvojeno SP, *[[UK Championship (snuker)|UK Championship]]* i *[[Masters (snuker)|Masters]]*).

Kao prateći događaj u sklopu prvenstva, 26. aprila održan je i drugi *Ladies Day* u *Crucibleu* s ciljem da se poveća učešće žena u snukeru. Prvi ovakav dan održan je 2013.

## Pregled po kolima
### Kvalifikacije
* Među poznate igrače koji su izgubili u kvalifikacijama spadaju bivši svjetski prvaci Steve Davis, Mark Williams, Graeme Dott i Peter Ebdon. Osim njih, ispali su i šestostruki finalist Jimmy White i dvostruki finalist Matthew Stevens.
* Ebdonov poraz 8–10 od Robina Hulla značio je da prvi put neće nastupiti u *Crucibleu* još od svog debija 1992, odnosno da je svoj niz uzastopnih nastupa na svjetskim prvenstvima okončao na broju 22. Williamsov poraz 8–10 od McManusa značio je da će prvi put propustiti SP još od 1996, a Dottov poraz 7–10 od Kyrena Wilsona udaljio ga je sa SP-a prvi put nakon 1999.
* Ovo je bio prvi put da se nijedan velški igrač nije automatski kvalificirao za SP. Tri Velšanina, Dominic Dale, Michael White i Ryan Day, izborili su mjesto u 1. kolu kroz kvalifikacije.
* U dobi od 44 godine Ken Doherty porazio je Dechawata Poomjaenga 10–5 i tako postao najstariji igrač na SP-u ove godine.

### 1. kolo
* Debitanti su bili Kyren Wilson, Michael Wasley, Xiao Guodong i Robbie Williams. Wilson, Xiao i Williams izgubili su u 1. kolu, ali Wasley je prošao u drugo savladavši svjetskog broja 2, Ding Junhuija, 10–9, što je opisano kao "jedan od najvećih šokova u historiji *Cruciblea*". 
* Junhuijev poraz značio je da on neće moći nadmašiti Hendryjev rekord od 5 rangirnih titula u jednoj sezoni.
* Doherty je dobio 7 posljednjih frejmova u meču protiv Binghama za pobjedu 10–5, što mu je bila prva pobjeda u *Crucibleu* nakon 2006. McManus je došao do svoje prve pobjede u *Crucibleu* nakon 2005. pobijedivši Higginsa 10–7 dok je Dale ostvario prvu pobjedu na istom turniru još od 2000. porazivši Marka Davisa 10–5.
* Posljednji frejm meča između Waldena i Wilsona 73 minute i 13 sekundi, što je tek nešto manje od 2 minute kraće od najdužeg frejma u *Crucibleu* ikad, koji su odigrali Stephen Maguire i Mark King 2009, a trajao je 74 minute i 58 sekundi. Walden je dobio ovaj frejm i došao do pobjede 10–7.
* Nakon što je već ranije tokom sezone oborio Trumpov rekord od 63 trocifrena brejka u jednoj sezoni svjetski broj 1 Neil Robertson došao je u *Crucible* sa 93 trocifrena brejka nadajući se da postane prvi igrač koji će preći granicu od 100 trocifrenih brejkova u sezoni. U njegovoj pobjedi 10–2 protiv Robbieja Williamsa ostvario je brejkove od 132, 103, 140, i 102 poena i došao do brojke 97.

### 2. kolo
* Iako u prvim dvjema sesijama nijednom nije bio u vodstvu, O'Sullivan je savladao Joea Perryja 13–11 i tako ušao u svoje 16. četvrtfinale SP-a u karijeri. O'Sullivan je opisao meč protiv Perryja kao svoj "vjerovatno najuzbudljiviji meč u *Crucibleu* ikad".
* McManus je porazio Dohertyja 13–8 i kvalificirao se za četvrtfinale SP-a tek 4. put u karijeri. Ovo mu je bilo prvo četvrtfinale SP-a nakon 2005, kad je također pobijedio Dohertyja u 2. kolu.
* Dale je deklasirao Wasleya 13–4 i ušao u svoje prvo četvrtfinale SP-a nakon 2000.
* U pobjedi 13–7 protiv Marka Allena Robertson je postigao još 2 trocifrena brejka, popravivši ukupni zbir u sezoni na 99. U posljednja 2 frejma imao je brejkove od 92 i 94 poena, zamalo propustivši postići 100. trocifreni brejk u sezoni.
* Barry Hawkins susreo se s Waldenom u reprizi lanjskog polufinala i ponovo ga nadigrao, ovog puta 13–11, ušavši tako u svoje drugo četvrtfinale u *Crucibleu*.
* Selby je porazio dvostrukog finalista SP-a, Alija Cartera, rezultatom 13–9.

### Četvrtfinale
* Selby je dobio 8 od 9 frejmova u drugoj sesiji protiv McManusa nakon što u prvoj nisu uspjeli odigrati posljednji i dobio meč 13–5.
* O'Sullivan je dobio 13 od posljednjih 14 frejmova u meču protiv Shauna Murphyja deklasiravši 13–3, uštedjevši jednu sesiju.
* Hawkins je u prvoj sesiji poveo 6–2 protiv Dalea, povećavši to vodstvo na 11–5 u drugoj. U posljednjoj sesiji Dale se vratio u meč osvojivši 7 frejmova zaredom i povevši 12–11, ali Hawkins je uspio dobiti posljednja dva i proći dalje (13–12).
* Robertson je u meču protiv Trumpa zaostajao 2–6 nakon prve, odnosno 6–9 nakon druge sesije, ali je zatim dobio 7 od posljednjih 9 frejmova (uključujući 5 posljednjih) i pobijedio 13–11. U 22. frejmu postigao je 100. trocifreni brejk u ovoj sezoni, postavši prvi igrač u historiji kome je to pošlo za rukom.

### Polufinale
* U prvom polufinalu O'Sullivan se susreo sa Hawkinsom, što je bila repriza lanjskog finala. O'Sullivan je i ovog puta bio bolji pobijedivši rezultatom 17–7 i ušavši 6. put u finale SP-a. Također je postao prvi igrač u 10 godina koji je i četvrtfinale i polufinale dobio s jednom sesijom manje. Posljednji put to je uspio upravo on 2004, kad je savladao Anthonyja Hamiltona 13–3 i Hendryja 17–4.
* U drugom polufinalnom meču, koji je trajao 12 sati i 4 minute, Selby je bio bolji od Robertsona 17–15 i ušao u svoje drugo finale na SP-u nakon 2007, kad je izgubio od Higginsa. Tokom meča Robertson je povećao svoj rekord na 103 trocifrena brejka u sezoni, ali je njegov poraz značio da je izgubio 1. mjesto na WPBSA-listi.

### Finale
* Dvodnevno finale sudio je Brendan Moore, što mu je bio prvi put u karijeri da sudi finale SP-a. Nakon prve sesije u nedjelju popodne O'Sullivan je vodio 5–3, što je u drugoj povećao na 8–3 i 10–5 prije no što je Selby osvojio posljednja 2 frejma druge sesije. O'Sullivanov najveći brejk prvog dana bio je 131 poen iz 14. frejma, dok je Selbyjev bio samo 62 poena. Budući da su frejmovi u trećoj sesiji u ponedjeljak popodne trajali mnogo duže, ona je završena nakon 6 frejmova umjesto planiranih 8, ali Selby je dobio 5 od njih i u posljednju sesiju ušao s vodstvom 12–11. Zatim je dobio i 3 od prva 4 frejma u posljednjoj sesiji povećavši prednost na 15–12 na polovini sesije. O'Sullivan je potom uspio vezati 2 frejma zaredom, ali se Selby opet odlijepio i na kraju slavio rezultatom 18–14, postavši tako svjetski prvak prvi put u karijeri. Sveukupno gledano, Selby je osvojio 13 od posljednjih 17 frejmova. Ovom pobjedom postao je deveti igrač u historiji koji je osvojio trostruku krunu, a također se vratio i na broj 1 WPBSA-liste. Ovo je O'Sullivanu bio prvi poraz u finalima svjetskih prvenstava nakon 5 pobjeda.

#### Reakcije
O'Sullivan je rekao: "Želim čestitati Marku na fantastičnom turniru. On je bio najbolji igrač u proteklih 17 dana. To je bilo teško; držao me u raznim problemima. Na kraju sam bio umrtvljen jer je on bio prejak i pretežak." Selby je pobjedu posvetio svom ocu, koji je umro 2 mjeseca prije no što je Mark postao profesionalac.

## Nagradni fond
Ukupni nagradni fond povećan je na 1.214.000 funti za razliku od lanjskih 1.111.000. Povećana je i nagrada za pobjednika, i to na 300.000 funti, što je najveća nagrada za pobjednika u historiji snukera. Raspodjela fonda prikazana je ispod:

* Pobjednik: 300.000 £
* Finalist: 125.000 £
* Polufinalisti: 55.000 £
* Četvrtfinalisti: 25.000 £
* 2. kolo: 16.000 £
* 1. kolo: 12.000 £
* 4. kolo kvalifikacija: 8.500 £
* 3. kolo kvalifikacija: 5.000 £
* 2. kolo kvalifikacija: 1.000 £

* Najveći brejk u kvalifikacijama: 1.000 £
* Najveći brejk u glavnom turniru: 10.000 £
* Ukupno: 1.214.000 £

## Glavni žrijeb
Ispod su prikazani svi rezultati po kolima. Brojevi u zagradama pored imena nekih igrača označavaju koji su nosioci bili dotični igrači (svako SP ima 16 nosilaca i 16 kvalifikanata u 1. kolu). Žrijeb za 1. kolo održan je 17. aprila u podne po lokalnom vremenu, dan nakon završetka kvalifikacija, i direktno je prenošen na *[[YouTube]]*-kanalu *World Snookera*.

## Kvalifikacije
1, 2. i 3. kolo održano je između 8. i 13. aprila u Međunarodnom sportskom centru Ponge Fond u Sheffieldu, a posljednje kolo 15. i 16. aprila na istom mjestu. Ove kvalifikacije bile su prvo snukersko takmičenje koje je održano u ovom centru.

## [[Trocifreni brejk]]ovi
### Kvalifikacije
U kvalifikacijama je postignuto 69 trocifrenih brejkova:

* 139, 119, 100 Martin O'Donnell
* 139 Andrew Higginson
* 137, 134, 132, 114, 113, 106 Martin Gould
* 135 Fergal O'Brien
* 134 Kurt Maflin
* 133, 107, 102 Robin Hull
* 133 Chen Zhe
* 132, 131, 121 Ian Burns
* 132, 100 Sam Baird
* 130 Alan McManus
* 128, 121, 117 Thanawat Thirapongpaiboon
* 127 Liu Chuang
* 125, 103 Jamie Cope
* 123 Ross Muir
* 122 Craig Steadman
* 122 Michael Wasley
* 120, 116, 104 Li Hang
* 119, 114 Kyren Wilson
* 119 Xiao Guodong
* 118 Luca Brecel
* 118 David Morris
* 117, 102, 102 Cao Xinlong
* 117 Alexander Ursenbacher

* 116, 107 Sanderson Lam
* 113 Stuart Carrington
* 112 Li Yan
* 111, 104 Matthew Selt
* 111, 101 Tom Ford
* 111 Chris Norbury
* 111 Zhang Anda
* 111 Igor Figueiredo
* 110 Alex Borg
* 110 Robbie Williams
* 109 Noppon Saengkham
* 108, 101 Jamie Jones
* 108 Yu Delu
* 106 James Cahill
* 106 Ryan Day
* 105 Jimmy Robertson
* 103 Liang Wenbo
* 102 Rod Lawler
* 101 Alfie Burden
* 101 Mark Joyce
* 100 Ken Doherty
* 100 Michael White

### Glavni turnir
U glavnom dijelu turnira (onome koji je prenošen na TV-ekranima) igrači su ostvarili ukupno 58 trocifrenih brejkova. Za svaki od njih postignut u 17 dana prvenstva glavni sponzor, *Dafabet*, donirao je 100 funti za službeni dobrotvorni projekt *World Snookera*, Dječiji hospicij Bluebell Wood.

* 140, 137, 132, 130, 113, 108, 103, 102, 101, 100 Neil Robertson
* 137, 112, 109 Ricky Walden
* 136, 131, 124, 124, 118, 117, 113, 112, 108, 106, 103, 102, 100 Ronnie O'Sullivan
* 136, 124, 116, 109 Marco Fu
* 136 Ding Junhui
* 135, 108, 103 Michael Wasley
* 134, 115, 106, 104 Barry Hawkins
* 134 Stephen Maguire
* 133, 127, 110, 109, 104 Mark Selby

* 130, 107 Ryan Day
* 117, 107 Judd Trump
* 112, 102, 101 Shaun Murphy
* 111 Jamie Burnett
* 111 John Higgins
* 110, 102 Ali Carter
* 107 Alan McManus
* 106 Dominic Dale
* 102 Robin Hull

## Reference

## Vanjske veze
* Službena stranica
* Fotografije s turnira na *[[Facebook]]u*